Herra " safi " . Af hverju koma alltaf svörin við bréfum til þín frá safi @bsrb ? Með von um gegnsætt svar frá herra " safa " . Og hver ert þú annars herra " safi " ? Þar sem prókúruhafi þessarar síðu er væntanlega Ögmundur Jónasson innanríkisráðherra , þá langar mig til að fá hann til að virkja sínar forvirku rannsóknarheimildir til að kanna þennan vafasama " safa " , sem svarar bréfum í stíl Hrannars fyrir Jóhönnu , þannig að allar ár renna til Dýrafjarðar . Þar sem margt er hulið okkur nóboddíunum á tímum þokuslæðu heilagleikanna þá bið ég um greinargott og eftir efninu gegnsætt svar . Annars fer mann að gruna að um bókhaldsleikfimi , ríkisáfanga 2 , sé að ræða . Noboddíinn Sæll . Sá þessar spurningar þínar í gær á eyjunni í athugasemdum við frétt umvopnalög frá í fyrradag . Reyndi að senda svarið en tæknilegir örðugleikar stóðu í vegi . Vona að það standi til bóta . Þú spyrð þar einnig hvort BSRB félagar fjármagni síðuna mína . Þessu svaraði í með eftirfarandi hætti og endurtek hér : " Pétur Örn biður mig um að upplýsa hvort félagar í BSRB kosti heimasíðu mína . Það gera þeir ekki og hafa aldrei gert . Reyndar var ég launalaus með öllu frá BSRB frá því í maí 1995 þegar ég var fyrst kjörinn á þing . Á næstu fimmtán árum var mér hins vegar margoft boðið að fá laun greidd fyrir vinnu mína í þágu samtakanna . Slíkt afþakkaði ég jafnan . Einu greiðslurnar sem ég fékk voru laun í tvær til þrjár vikur sennilega þrisvar sinnum á þessum 15 árum og var ég þá alltaf í launalausu fríi frá Alþiingi á sama tíma enda þá að sinna sérstökum verkefnum fyrir BSRB ( yfirleitt í tengslum við þing samtakanna ) . Pétur Örn veltir því fyrir sér hvort starfsmaður BSRB svari bréfum fyrir mig sem send eru á heimasíðuna . Svo er ekki og hefur aldrei verið . Ég svara öllum bréfunum sjálfur þótt annað netfang kunni að birtast . Þetta eru leifar frá þeim tíma þegar heimasíðan var sett upp . Þá var starfsmaður hjá samtökunum með þetta netfang og héldu þá ýmsir að hann svaraði bréfum fyrir mig . Það gerði hann þó aldrei . En semsagt : sammála Pétri Erni allt á að vera gagnsætt en svarið er að BSRB hefur ALDREI tekið þátt í neinum kostnaði við heimasíðu mína né annað af sama meiði og ómerkt lesefni á heimasíðunni er ALLT samið af mér sjálfum . " Ögmundur